
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 4,300 στρεμ'.' στη θέση Γκού- 
ριζα - Αμυγδαλέζα της Κοινότητας Σταμάτας του Νομού Ατ¬ 
τικής . 1 

Κήρυξη ως αναδασωτέας εκτάσεως 31 στρεμμάτων, στη θέση Κό- 
τρωνα της Κοινότητος Ατσιχόλου του Νομού Αρκαδίας. 2 

Κήρυξη αναδασωτέας έκτασης 29,175 στρ. στη θέση «Φιλίππα» 
της περιφέρειας Κοινότητας Κατταβιάς, Νήσου Ρόδου, Νομού 
Δωδ/νήσου 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Μεταβίβαση αρμοδιοτήτων πολεοδομικών εφαρμογών στο Δήμο 

Αγρίνιου (Ν. Αιτ/νίας). 4 

Μεταβίβαση αρμοδιοτήτων τροποποιήσεων εγκεκριμένου σχεδίου 
πόλεως και πολεοδομικών εφαρμογών στο Δήμο Τρικκαίων (ν. 

Τρικάλων) . 5 

Καθορισμός ειδικών όρων ως προς τη δόμηση και διαμόρφωση των 
χώρων στάθμευσης αυτοκινήτων και.κατάργηση των υπ’ αρ. 

697/1979 και 1339/1981 π.δ/των . 6 

Όροι και διαδικασία έκδοσης αδειών οικοδομής για εκτέλεση στρα¬ 


τιωτικών έργων. 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Λριθ. 2555/85 (1) 


Κήρυξη ως αναδασωτέας εκτάσεως 4,300 στρεμ. στη θέση Γκού[\ιζα - 
Αμυγδαλέζα της Κοινότητας Σταμάτας του Νομού Αττικής.^ 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν.3200/55 «περί Διοικητικής Αποκεντρώ- 
σεως». όπως αυτές τροποποιήθηκαν μεταγενέστερα. 


2. Τις διατάξεις του Ν.Δ. 1147/1972 «περί Διοικήσεως μείζονος 
Πρωτευούσης» σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος. 

4. Τις διατάξεις του Ν.998/79 «περί προστασίας των Δασών και 
των Δασικών εν γένει εκτάσεων της Χώρας» και ειδικότερα: 

α. Του άρθρου 41 παρ. 1. 

β. Του άρθρου 38 παρ. 1. 

5. Τις διαταγές του Υπουργείου Γεωργίας: 

α. 160417/1180/8.7.80 «περί οδηγιών για τις αναδασωτέες 
εκτάσεις. 

β. 182447/3049/24.9.80. 

6. Την αριθ. 6172/2.10.85 πρόταση του Δασαρχείου Πεντέλης 
σχετικά με την κήρυξη ως αναδασωτέας, της αναφερομένης στο θέμα 
εκτάσεως, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της δασικής εκτάσεως, της οποίας η δασική βλάστηση καταστράφηκε 
με παράνομη υλοτομία κ.λπ., ώστε ν’ αποκλεισθεί η διάθεσή της για 
άλλο προορισμό την Δημοσία δασική έκταση, εμβαδού τεσσάρων χι¬ 
λιάδων τριακοσίων (4.300) ,τετραγ. μέτρων που βρίσκεται στη θέση 
Γκούριζα - Αμυγδαλέζα της περιφέρειας της Κοινότητας Σταμάτας 
Νομού Αττικής και προσδιορίζεται από τα στοιχεία ΑΒΓΔΑ όπως φαί¬ 
νονται στο συνημμένο διάγραμμα το οποίο αποτελεί αναπόσπαστο μέρος 
της αποφάσεως αυτής και έχει όρια: 

Ανατολικά: Με δημόσιο δρόμο 

Δυτικά: Με κοινοτική οδό 

Βόρεια: Με δάσος πεύκης και παλαιά περίφραξη 

Νότια: Με δάσος πεύκης 

Η απόφαση αυτή να δημοσιευθεί στην Εφημερίδα της Κυβερνήσεως 
(άρ. 41 παρ. 1 Ν. 998/79). 

Αγία Παρασκευή, 8 Ιουλίου 1987 
Ο Νομάρχης 

ΗΡΑΚΛΗΣ ΠΑΠΑΔΟΠΟΤΛΟΣ 

Αριθ. 1314 (2) 

Κήρυξη ως αναδασωτέας εκτάσεως 31 στρεμμάτων, στη θέση Κό- 
τρωνα της Κοινότητοτ Ατσιχόλου του Νομού Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις περί διοικητικής αποκεντρώσεως διατάξεις. 

2. Τις διατάξεις του άρθρου 117 παρ. 3 του Συντάγματος της χώ- 
ρας. 

3. Τις διατάξεις του Ν.998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α,. του άρθρου 41 παρ. 1 
β. του άρθρου 38 

4. Τις δ/γές του Υπουργείου Γεωργίας: 
α. 160417/1180/1980 

β. 182447/3049/1980 

5. Την 1771/30.7.1987 πρόταση του Δασαρχείου Τρίπολης περί 
κηρϋξεως αναδασωτέας, της αναφερομένης στο θέμα εκτάσεως. 

6. Το γεγονός ότι η πιο πάνω έκταση καταστράφηκε από πυρκαγιά, 
που έγινε στις 22 Ιουλίου 1987, αποφασίζουμε: 


Κηρύσσουμε αναδασωτέα, με σκοπό την αποκατάσταση της δασικής 
βλαστήσεως και τη διατήρηση του δασικού χαρακτήρα της εκτάσεως 
την δημόσια δασική έκταση των τριάντα ένα (31) στρεμμάτων που βρί¬ 
σκεται στη θέση Κότρωνα της Κοινότητας Ατσιχόλου του Νομού Αρκα¬ 
δίας και προσδιορίζεται από τα στοιχεία ΑΒΓΔΕΑ όπως φαίνονται στο 
συνημμένο διάγραμμα, το οποίο αποτελεί αναπόσπαστο μέρος της απο- 
φάσεως αυτής και έχει όρια: 

Ανατολικά: Με επαρχ. δρόμο Ατσιχόλου-Βλαχόραφτης και δημ. δαα. 
έκταση 

Δυτικά: Με δημόσια δασική έκταση 

Βόρεια: Με δημόσια δαο. έκταση, εγκαταλελειμένο αγρό και εκείθεν δε¬ 
ξαμενή Ατσιχόλου 

Νότια: Με δημοσ. δασική έκταση, ρέμα, εγκαταλελειμένο αγρό Αθ. Λα- 
μπρόπουλου 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Τρίπολη, 4 Αυγούστου 1987 
Ο Νομάρχης 
ΓΡΗΓ. ΝΙΩΤΗΣ. 

Λρίθ. 3609 (3) 

Κήρυξη αναδασωτέας έκτασης 29,175 στρ. στη θέση «Φιλίππα» της 
περιφέρειας Κοινότητας Κατταβιάς, Νήσου Ρόδου, Νομού Δωδ/ 
νήσο» 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις για διοικητική αποκέντρωση διατάξεις. 

2. Τις διατάξεις του άρθρ. 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α. του άρθρου 41 παρ. 1 
β. του άρθρου 38 παρ. 1 

4. Τις δ/γές του Υπουργείου Γεωργίας: 
α. 160417/1180/8.7.1980 

β. 182447/3049/24.9.1980 

5. Την έκθεση αυτοψίας και την πρόταση του Τεχν. Δασ/νίας Σαχλού 
Παναγιώτη για την κήρυξη αναδασωτέας της αναφερομένης στο θέμα 
έκτασης για την αριθ. Δ.Υ./16.7.1987 εισήγηση της Δ/νσης Δασών 
Δωδ/νήσου, αποφασίζουμε: 


Κηρύσσουμε αναδασωτέα, με σκοπό τη διατήρηση του χαρακτήρα 
της δασικής έκτασης και την αποκατάσταση της βλάστησης που κατα¬ 
στράφηκε από παράνομη εκχέρσωση το Β 15θήμερο του Απριλίου 
1987, την Δημόσια Δασική έκταση, εμβαδού είκοσι οκτώ (28) στρεμ¬ 
μάτων και εκατό εβδομήντα πέντε (175) τετραγωνικών μέτρων που 
αποτελεί τμήμα τής Κτηματολογικής μερίδας 5.000 γαιών Καττα¬ 
βιάς, βρίσκεται στη θέση «Φιλίππα» της Κοινότητας Κατταβιάς και 
προσδιορίζεται από τα στοιχεία (1,2,3,4,5,6,7,8,9,10,11,12,1) στο 
σχεδιάγραμμα που επισυνάπτεται και αποτελεί αναπόσπαστο μέρος της 
απόφασής μας αυτής και έχει όρια: 

Βόρεια: Με δημόσια δασική έκταση 
Νότια: Με δημόσια δασική έκταση 

Ανατολικά: Με δημόσια δασική έκταση και συνέχεια παραλία 
Δυτικά: Με αγροτικό δρόμο και συνέχεια δημόσια δασική έκταση 
Η απόφαση αυτή να δημοσιευθεί στην Εφημερίδα της Κυβερνήσεως 
(άρ. 41 του Ν. 998/79). 

Ρόδος, 27 Ιουλίου 1987 
Ο Νομάρχης 
I. ΜΑΧΑΙΡΙΔΗΣ 



λ ?· οχ ΊΡ/λ ρχ. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(4) 

Μεταβίβαση αρμοδιοτήτων πολεοδομικών εφαρμογών στο Δήμο Αγρί¬ 
νιου (ν. Αιτ/νίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 3 του άρθρου 61 του ν. 947/1979 
(ΦΕΚ 169/Α/79). 

2. Τις διατάξεις του άρθρου 34 του ν. 1337/83 (ΦΕΚ 33/Α). 

3. Τις διατάξεις του άρθρου 23 του ν. 1558/85 (ΦΕΚ 137/Α) σε 
συνδυασμό με τις διατάξεις του άρθρου 4 του π.δ. 137/1986 (ΦΕΚ 
51/Α). 

4. Την υπ’ αριθ. 9929/16.2.1987 κοινή απόφαση του Πρωθυ¬ 
πουργού και Υπουργού Εσωτερικών «Μεταβίβαση αρμοδιοτήτων στον 
Υφυπουργό Εσωτερικών» (ΦΕΚ 90/Β/19.2.87). 

5. Τη σχετική πρόταση του Δήμου Αγρίνιου που διατυπώθηκε στην 
υπ’ αριθ. 155/1986 απόφαση του δημοτικού συμβουλίου και το γε¬ 
γονός ότι όπως διαπιστώνεται από την απόφαση του δημοτικού συμβου¬ 
λίου υπάρχει δυνατότητα οργάνωσης στο Δήμο Αγρίνιου κατάλληλης 
τεχνικής υπηρεσίας μέχρι την έναρξη ισχύος του παρόντος διατάγμα¬ 
τος. 

6. Την υπ’ αριθ. 210/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων και Υφυπουργού Εσωτερικών, αποφασίζουμε: 

Άρθρο 1. 

Μεταβιβάζεται στο δήμο Αγρίνιου (ν.Αιτ/νίας) και για την'περιφέ- 
ρειά του, η άσκηση όλων των αρμοδιοτήτων της Πολεοδομικής Υπηρε¬ 
σίας του Υπουργείου Περιβάλλοντος, Χωροταξίας και Δημοσίων 
Έργων που αναφέρεται στο άρθρο 27 παράγρ. 1 τουν.1577/85 (ΦΕΚ 
210/Α) «Γενικός Οικοδομικός Κανονισμός» και στο άρθρο 2 του 
π.δ./τος της 3.9.1983 όπως ισχύει (ΦΕΚ 394/Δ) και ειδικότερα: 

α) Έκδοσης οικοδομικών αδειών σύμφωνα με το άρθρο 22 του 
ν.1577/1985. 

β) Εφαρμογής της διαδικασίας χαρακτηρισμού και κατεδάφισης αυ¬ 
θαιρέτων κατασκευών, επιβολής προστίμου, ειδικής εισφοράς και κάθε 
άλλης σχετικής ενέργειας, σύμφωνα με τα άρθρα 17 και 18 του 
ν.1337/83 και τις διατάξεις των π.δ/των της 5/7-12.7.1983 (ΦΕΚ 
291/Δ) και 3/9-8/9/1983 (ΦΕΚ 393/Δ) όπως ισχύουν. 

γ) Επιβολής των διοικητικών ποινών προστίμου που προβλέπονται 
από το άρθρο 60 του ν,947/1979 και ειδικότερα από την περίπτωση β 
της παραγράφου 1. 

δ) Εφαρμογής της διαδικασίας διατήρησης ή κατεδάφισης κτι- 
σμάτων ή κατασκευών σύμφωνα με τις διατάξεις των παραγρ. 5,7 και 
8 του άρθρου 8 και της παραγρ. 8 του άρθρου 9 του ν. 1512/85 (ΦΕΚ 
4/Λ). 

Άρθρο 2. 

1. Στον ίδιο δήμο και για την περιφέρειά του μεταβιβάζονται επίσης 
οι αρμοδιότητες για τη σύμφωνα με το άρθρο 32 και επόμενα του 
ν.δ/τος της 17.7.1923, κατάρτιση και έκδοση πράξεων αναλογισμού, 
προσκύρωσης και τακτοποίησης οικοπέδων, εκτός από τις περιπτώσεις 
που τη διάνοιξη των οδών επισπεύδει το Δημόσιο, σύμφωνα με το άρθρο 
5 του ν.653/1977 (ΦΕΚ 214/Α). 

Στις περιπτώσεις ενστάσεων για τις πιο πάνω πράξεις αποφασίζει ο 
αρμόδιος νομάρχης σύμφωνα με τις ισχύουσες διατάξεις. 

2. Ο ίδιος δήμος, προβαίνει σε όλες τις υλικές και διαπιστωτικές 
ενέργειες που απαιτούνται για την εφαρμογή στο έδαφος των σχεδίων 
πόλεων, σύμφωνα με τις ισχύουσες διατάξεις. 

Άρθρο 3. 

1. Στον ίδιο δήμο και στην περιφέρειά του μεταβιβάζονται επίσης 
όλες οι αρμοδιότητες σύνταξης εκθέσεων και αναθεώρησης αυτών στις 
περιπτώσεις επικινδύνων οικοδομών, σύμφωνα με- το από 13/ 
22.4.1929 π.δ/γμα «περί επικινδύνων οικοδομών». Εξαιρούνται οι πε¬ 
ριπτώσεις του άρθρου 7 του πιο πάνω δ/τος για την κατάρτιση εκθέ¬ 
σεων επικινδύνως ετοιμόρροπων κατασκευών. 

2. Στην επιτροπή του άρθρου 7 του πιο πάνω δ/τος μπορούν να συμ¬ 
μετέχουν και μηχανικοί της τεχνικής υπηρεσίας του δήμου. ^ 

3. Για τη σύνταξη έκθεσης, την αναθεώρησή της, την υποβολή και 
κρίση ενστάσεων, σύμφωνα με την παράγρ. 1 του παρόντος άρθρου, 
εφαρμόζονται ανάλογα οι διατάξεις του από 13/22.4.1929 π.δ/τος. 

Άρθρο 4. 

1. Στον ίδιο δήμο περιέρχεται το σύνολο των προστίμων της περί¬ 
πτωσης γ της παραγράφου 1 του άρθρου 1 του παρόντος. 


2. Περιέρχονται επίσης τα σαράντα εκατοστά (0,40) του προϊόντυς 
της κρατήσεως που προβλέπεται από την παράγραφο 3 του άρθρου 2 
του ΚΗ/1947 ψηφίσματος. 

Άρθρο 5. 

1. Οι αρμοδιότητες που μεταβιβάζονται στο δήμο Αγρίνιου με το 
παρόν διάταγμα ασκούνται από την τεχνική υπηρεσία του. 

2. Ο προϊστάμενος της πιο πάνω τεχνικής υπηρεσίας, όταν ασκεί τις 
αρμοδιότητες που μεταβιβάζονται, έχει όλες τις αρμοδιότητες που οι 
σχετικές κείμενες διατάξεις προβλέπουν για προϊστάμενο «Γραφείου Νο- 
μομηχανικού» ή «Σχεδίου πόλεως» ή «Πολεοδομικής Αρχής» και «Επι- 
θεωρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής»-κατά την 
άσκηση των πιο πάνω αρμοδιοτήτων, αυτή παρέχεται από την αρμόδια 
κατά τόπο Επιτροπή Πολεοδομικού και Αρχιτεκτονικού Ελέγχου (Ε.- 
Π.Α.Ε.) του Υπουργείου Περιβάλλοντος, Χωροταξίας και Δημοσίων 
Έργων. 

Άρθρο 6. 

1. Με την επιφύλαξη των αρμοδιοτήτων που έχουν σύμφωνα με τις 
ισχύουσες σχετικές διατάξεις οι δημοτικές ή κοινοτικές αρχές στην τε¬ 
χνική υπηρεσία του δήμου, ο Υπουργός Περιβάλλοντος, Χωροταξίας 
και Δημοσίων Έργων και ο αρμόδιος νομάρχης μπορούν πάντοτε με τα 
όργανα που ορίζονται από αυτούς, να ασκήσουν επιθεώρηση στην τε¬ 
χνική υπηρεσία του δήμου για τις αρμοδιότητες που μεταβιβάζονται με 
το παρόν διάταγμα. 

2. Η έκθεση επιθεώρησης διαβιβάζεται πάντοτε στο Υπουργείο Περι¬ 
βάλλοντος, Χωροταξίας και Δημοσίων Έργων, στο νομάρχη και στο 
δήμαρχο, ο οποίος είναι υποχρεωμένος να την ανακοινώσει στο δημο¬ 
τικό συμβούλιο. 

Άρθρο 7. 

1. Διαδικασίες οι οποίες έχουν αρχίσει και αφορούν αρμοδιότητες που 
μεταβιβάζονται με το παρόν διάταγμα και οι οποίες εκκρεμούν την 
ημέρα έναρξης ισχύος του, στην Πολεοδομική Υπηρεσία ή σε συμβούλιο 
ή σε επιτροπές κ.λπ. συνεχίζονται και τελειώνουν από την ίδια υπηρεσία, 
με τη διαδικασία που ισχύει μέχρι την ημέρα έναρξης ισχύος του παρό¬ 
ντος διατάγματος. 

2. Στο πρώτο στάδιο εφαρμογής του παρόντος από την τεχνική υπη¬ 
ρεσία του δήμου, οι αρμόδιες κρατικές υπηρεσίες παρέχουν κάθε βοή¬ 
θεια σ’ αυτή για την καλύτερη άσκηση των αρμοδιοτήτων που μεταβι¬ 
βάζονται. 

Άρθρο 8. 

Η ισχύς του παρόντος διατάγματος αρχίζει ένα μήνα από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 27 Ιουλίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡ/ΝΤΟΣ, ΧΟΡ/ΞΙΑΣ 8. ΔΗΜ. ΕΡΓΩΝ ΥΦΥΠ. ΕΣΩΤΕΡΙΚΩΝ 

ΕΥΑΓ. ΚΟΥΛΟΥΜΠΗΣ ΒΑΣ. ΠΑΠΑΓΙΑΙΜΙΜΗΣ 


- ♦- 

(5) 

Μεταβίβαση αρμοδιοτήτων τροποποιήσεων εγκεκριμένου σχεδίου πό¬ 
λεως και πολεοδομικών εφαρμογών στο δήμο Τρικκαίων (ν. Τρικά¬ 
λων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 3 του άρθρου 61 του ν.947/1979 
(ΦΕΚ 169/Α/79). 

2. Τα άρθρα 33 παράγραφος 3 και 34 του ν. 1337/1983 (ΦΕΚ 
33/Α). 

3. Το άρθρο 23 παράγραφος 1 του ν.1558/85 (ΦΕΚ 137/Α) σε 
συνδυασμό με το άρθρο 4 του π.δ. 137/1986 (ΦΕΚ 51/Α). 

4. Το άρθρο 9 του π.δ/τος 437/1985 (ΦΕΚ 157/Α). 

5. Την υπ’ αριθ. 9929/16.2.87 κοινή απόφαση του Πρωθυπουργού 
και Υπουργού Εσωτερικών «Μεταβίβαση αρμοδιοτήτων στον Υφυ¬ 
πουργό Εσωτερικών» (ΦΕΚ 90/Β/19.2.87). 

6. Τη σχετική πρόταση του δήμου Τρικκαίων που διατυπώθηκε στην 
υπ’ αριθ. 137/1986 απόφαση του δημοτικού συμβουλίου και το γε¬ 
γονός ότι όπως διαπιστώνεται από την απόφαση του δημοτικού συμβου¬ 
λίου υπάρχει δυνατότητα οργάνωσης στο δήμο κατάλληλης τεχνικής 
υπηρεσίας μέχρι την έναρξη ισχύος του παρόντος Διατάγματος. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


. . Την υπ' αριθ. 201/1987 γνωμοδότηση του Συμβουλίου της Επι¬ 
κράτειας, μς πρόταση του Υπουργού Περιβάλλοντος, Χωροταξίας και 
Δημοσίων Έργων και Υφυπουργού Εσωτερικών, αποφασίζουμε: 

Άρθρο 1. 

1. Στο δήμο Τρικκαίων (ν. Τρικάλων) η τροποποίηση του εγκεκρι¬ 
μένου σχεδίου πόλεως γίνεται με απόφαση του δημοτικού συμβουλίου 
κατά την παράγρ. 3 του άρθρου 33 του ν.1337/1983. Η τροποποίηση 
ενεργείται σύμφωνα με την ισχύουσα σχετική νομοθεσία η οποία εφαρ¬ 
μόζεται ανάλογα. Επίσης από το δημοτικό συμβούλιο γίνεται η ανα¬ 
στολή των οικοδομικών εργασιών σύμφωνα με το άρθρο 8 του ν.δ. 
17.7.1923 «περί σχεδίων πόλεων» ως ισχύει κατά την άσκηση των πιο 
πάνω αρμοδιοτήτων του. 

2. Η τροποποίηση του σχεδίου δεν επιτρέπεται να είναι αντίθετη με 
τις κατευθύνσεις εγκεκριμένου Γενικού Πολεοδομικού Σχεδίου (Γ.Π.Σ.) 
σύμφωνα με το ν. 1337/1983, ή να μειώνει τη συνολική επιφάνεια των 
κοινοχρήστων και κοινωφελών χώρων στην ίδια πολεοδομική ενότητα 
και στο σύνολο της πόλης ή το εύρος των οδών του βασικού οδικού δι¬ 
κτύου της περιοχής." Εάν δεν υπάρχει εγκεκριμένο γενικό πολεοδομικό 
σχέδιο, εξαιρούνται από την αρμοδιότητα του δήμου τροποποιήσεις που 
αφορούν τη μείωση του εύρους των οδών του βασικού οδικού δικτύου 
της περιοχής καθώς και στη μείωση κοινοχρήστων ή κοινωφελών χώ¬ 
ρων. Με όμοια απόφαση μπορεί να επιβάλλεται ή τροποποιείται προ¬ 
κήπιο χωρίς μείωση του πλάτους του. 

3. Ως βασικό οδικό δίκτυο κατά την προηγούμενη παράγραφο νο¬ 
είται εκείνο που χαρακτηρίζεται στους χάρτες που συνοδεύουν το 
Γ.Π.Σ., ως ελεύθερες ή ταχείες λεωφόροι και ως αρτηρίες. Εάν δεν έχει 
εγκριθεί Γ.Π.Σ., ως βασικό οδικό δίκτυο νοούνται οι εθνικοί δρόμοι 
κατά το τμήμα που εμπίπτει εντός του εγκεκριμένου σχεδίου πόλεως 
και που καθορίζεται με απόφαση του Νομάρχη, κατόπιν εισηγήσεως 
των αρμοδίων Νομαρχιακών Υπηρεσιών της Γενικής Γραμματείας Δη¬ 
μοσίων Έργων. 

Άρθρο 2. 

1. Οι προβλεπόμενες από την παράγραφο 1 του άρθρου 1 διοικητικές 
πράξεις εκδίδονται ύστερα από γνωμοδότηση του συμβουλίου Χωροτα¬ 
ξίας, Οικισμού και Περιβάλλοντος του νομό στο οποίο εισηγείται ο 
Προϊστάμενος της Τεχνικής Υπηρεσίας του δήμου. 

2. Η γνωμοδότηση του συμβουλίου Χωροταξίας, Οικισμού και Περι¬ 
βάλλοντος κοινοποιείται στο δημοτικό συμβούλιο μέσα σε δύο μήνες από 
τότε που θα περιέλθει σ’ αυτό η σχετική μελέτη. Αν περάσει άπρακτη η 
πιο πάνω προθεσμία, το δημοτικό συμβούλιο μπορεί να εγκρίνει ή να 
απορρίπτει την τροποποίηση του σχεδίου και χωρίς τη γνωμοδότηση 
του συμβουλίου Χωροταξίας. 

3. Το άρθρο 152 του δημοτικού και κοινοτικού κώδικα (π.δ. 76/ 
1985) έχει εφαρμογή και για τις αποφάσεις της παραγράφου 1 του άρ¬ 
θρου 1 του παρόντος. 

Άρθρο 3. 

Από το άρθρο 1 εξαιρούνται: 

α) Η έγκριση τροποποιήσεων εγκεκριμένων σχεδίων πόλεων, που 
αφορούν παραδοσιακούς οικισμούς ή παραδοσιακά τμήματα της πόλης 
ή τροποποιήσεων που θίγουν διατηρητέα κτίρια ή το άμεσο περιβάλλον 
τους ή παραδοσιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για καθορισμό χώρων 
ανέγερσης κτιρίων υπερτοπικής σημασίας, όπως κτιρίων πανεπιστη¬ 
μιακών ιδρυμάτων, ΤΕΙ, περιφερειακών ή νομαρχιακών νοσοκομείων 
με την έννοια του άρθρου 8 του ν. 1397/1983 (ΦΕΚ 143/83), κτιρίων 
πρεσβειών, υπηρεσιών υπουργείων και νομικών προσώπων δημοσίου 
δικαίου. 

γ) Θέματα τροποποιήσεων εγκεκριμένων σχεδίων πόλεων για τα 
οποία έχει γνωμοδοτήσει μέχρι της δημοσίευσης του παρόντος το Κε¬ 
ντρικό Συμβούλιο Χωροταξίας, Οικισμού και Περιβάλλοντος. 

Άρθρο 4. 

Επίσης στον ίδιο δήμο μεταβιβάζεται και για την περιφέρειά του, η 
άσκηση όλων των αρμοδιοτήτων της ΓΙολεοδομικής Υπηρεσίας του 
Υπουργείου Περιβάλλοντος, Χωροταξίας και Δημοσίων Έργων που 
αναφέρεται στο άρθρο 27 παράγραφος 1 του ν. 1577/85 (ΦΕΚ 
210/Α) «Γενικό Οικοδομικός Κανονισμός» και στο άρθρο 2 του π.δ/τος 
της 3.9.1983 όπως ισχύει (ΦΕΚ 394/Δ) και ειδικότερα: 

α) Έκδοσης οικοδομικών αδειών σύμφωνα με το άρθρο 22 του 
ν.1577, 1985. 

β) Εφαρμογής της διαδικασίας χαρακτηρισμού και κατεδάφισης αυ¬ 
θαιρέτων κατασκευών, επιβολής προστίμου, ειδικής εισφοράς και κάθε 
άλλης σχ, -ιχής ενέργειας, σύμφωνα με τα άρθρα 17 και 18 του 
ν.1337/83 και τις διατάξεις των π.δ/των της 5/7-12/7/1983 (ΦΕΚ 
291/Δ) κα; 3/9-8/9/1983 (ΦΕΚ 393/Δ) όπως ισχύουν. 


γ) Επιβολής των διοικητικών ποινών προστίμου που προβλέπονται 
από το άρθρο 60 του ν.947/1979 και ειδικότερα από την περίπτωση β 
της παραγράφου 1. 

δ) Εφαρμογής της διαδικασίας διατήρησης ή κατεδάφισης χτι¬ 
σμάτων ή κατασκευών σύμφωνα με τις διατάξεις των παραγράφων 5,7 
και 8 του άρθρου 8 και της παραγράφου 8 του άρθρου 9 του ν. 
1512/85 (ΦΕΚ 4/Α). 

Άρθρο 5. 

1. Στον ίδιο δήμο και για την περιφέρειά του μεταβιβάζονται επίσης 
οι αρμοδιότητες για τη σύμφωνα με το άρθρο 32 και επόμενα του 
ν.δ/τος της 17.7.1923, κατάρτιση και έκδοση πράξεων αναλογισμού, 
προσκύρωσης και τακτοποίησης οικοπέδων, εκτός από τις περιπτώσεις 
που τη διάνοιξη των οδών επισπεύδει το Δημόσιο, σύμφωνα με το άρθρο 
5 του ν.653/1977 (ΦΕΚ 214/Α). 

Στις περιπτώσεις ενστάσεων για τις πιο πάνω πράξεις αποφασίζει ο 
αρμόδιος νομάρχης σύμφωνα με τις ισχύουσες διατάξεις. 

Άρθρο 6. 

. 1. Στον ίδιο δήμο και στην περιφέρειά του μεταβιβάζονται επίσης 
όλες οι αρμοδιότητες σύνταξης εκθέσεων και αναθεώρησης αυτών στις 
περιπτώσεις επικινδύνων οικοδομών, σύμφωνα με το από 13/ 
22.4.1929 π.δ/γμα «περί επικινδύνων οικοδομών». Εξαιρούνται οι πε¬ 
ριπτώσεις του άρθρου 7 του πιο πάνω δ/τος για την κατάρτιση εκθέ¬ 
σεων επικινδύνους ετοιμόρροπων κατασκευών. 

2. Στην επιτροπή του άρθρου 7 του πιο πάνω δ/τος μπορούν να συμ¬ 
μετέχουν και μηχανικοί της τεχνικής υπηρεσίας του δήμου. 

3. Για τη σύνταξη έκθεσης, την αναθεώρησή της, την υποβολή και 
κρίση ενστάσεων, σύμφωνα με την παράγραφο 1 του παρόντος άρθρου, 
εφαρμόζονται ανάλογα οι διατάξεις του από 13/22.4.1929 π.δ/τος. 

Άρθρο 7. 

1. Οι αρμοδιότητες που μεταβιβάζονται στο δήμο Τρικκαίων με το 
παρόν διάταγμα ασκούνται από την τεχνική υπηρεσία του. 

2. Ο Προϊστάμενος της πιο πάνω τεχνικής υπηρεσίας όταν ασκεί τις 
αρμοδιότητες που μεταβιβάζονται, έχει όλες τις αρμοδιότητες που οι 
σχετικές κείμενες διατάξεις προβλέπουν για προϊστάμενο «Γραφείου Νο- 
μομηχανικού» ή «Σχεδίου πόλεως» ή «Πολεοδομικής Αρχής» και «Επι- 
θεωρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» κατά την 
άσκηση των πιο πάνω αρμοδιοτήτων, αυτή παρέχεται από την αρμόδια 
κατά τόπο Επιτροπή Πολεοδομικού και Αρχιτεκτονικού Ελέγχου (Ε.- 
Π.Α.Ε.) του Υπουργείου Περιβάλλοντος, Χωροταξίας και Δημοσίων 
Έργων. 

Άρθρο 8 

1. Με την επιφύλαξη των αρμοδιοτήτων που έχουν σύμφωνα με τις 
ισχύουσες σχετικές διατάξεις οι δημοτικές ή κοινοτικές αρχές στην τε¬ 
χνική υπηρεσία του δήμου, ο Υπουργός Περιβάλλοντος, Χωροταξίας 
και Δημοσίων Έργων και ο αρμόδιος νομάρχης μπορούν πάντοτε με τα 
όργανα που ορίζονται από αυτούς, να ασκήσουν επιθεώρηση στην τε¬ 
χνική υπηρεσία του δήμου για τις αρμοδιότητες που μεταβιβάζονται με 
το παρόν διάταγμα. 

2. Η έκθεση επιθεώρησηςδιαβιβάζεται πάντοτε στο Υπουργείο Περι¬ 
βάλλοντος, Χωροταξίας και Δημοσίων Έργων, στο νομάρχη και στο 
δήμαρχο ο οποίος είναι υποχρεωμένος να την ανακοινώσει στο δημοτικό 
συμβούλιο. 

Άρθρο 9 

1. Διαδικασίες οι οποίες έχουν αρχίσει και αφορούν αρμοδιότητες που 
μεταβιβάζονται με το παρόν διάταγμα και οι οποίες εκκρεμούν την 
ημέρα έναρξης ισχύος του, στην Πολεοδομική Υπηρεσία ή σε συμβούλιο 
ή σε επιτροπές κ.λπ. συνεχίζονται και τελειώνουν από την ίδια υπηρεσία, 
με τη διαδικασία που ισχύει μέχρι την ημέρα έναρξης ισχύος του παρό¬ 
ντος διατάγματος. 

2. Στο πρώτο στάδιο εφαρμογής του παρόντος από την τεχνική υπη¬ 
ρεσία του δήμου, οι αρμόδιες κρατικές υπηρεσίες παρέχουν κάθε βοή¬ 
θεια σ’ αυτή για την καλύτερη άσκηση των αρμοδιοτήτων που μεταβι¬ 
βάζονται. 

Άρθρο 10 

1. Στο δήμο Τρικκαίων αποδίδεται πσοοστό 75% του προϊόντος της 
κρατήσεως που προβλέπεται από την παράγρ. 3 του άρθρου 2 του ΚΗ/ 
1947 ψηφίσματος όπως ισχύει. 

2. Στον ίδιο δήμο περιέρχεται το σύνολο των προστίμων της περί¬ 
πτωσης γ της παραγρ, 1 του άρθρου 4 του παρόντος. 

Άρθρο 11 

Η ισχύς του παρόντος διατάγματος αρχίζει ένα μήνα από τη δημο¬ 
σίευσή του στην Εφημερίδα της Κυβερνήσεως. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Στον Υπουργό Περιβάλλοντος. Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα. 27 Ιουλίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡ/ΝΤΟΣ, ΧΩΡ/ΞΙΑΣ 8. ΔΗΜ. ΕΡΓΟΝ ΥΦΥΠ. ΕΣΩΤΕΡΙΚΩΝ 

ΕΥΑΓ. ΚΟΥΛΟΥΜΠΗΣ ΒΑΣ. ΠΑΠΑΓΙΑΝΝΗΣ 

- ♦- 

( 6 ) 

Καθορισμός ειδικών όρων ως προς τη δόμηση και διαμόρφωση των 

γώρων στάθμευσης αυτοκινήτων και κατάργηση των υπ' αρ. 697/ 

1979 και 1339/1981 π.δ/των. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: * 

1. Τις διατάξεις του άρθρου 8 παράγρ. 1 του ν.960/1979 (ΦΕΚ 
19.4/Α). 

2. Τις διατάξεις του ν. 1032/1980 (ΦΕΚ 57/Α) και ειδικότερα τα 
άρθρα 2, 3 και 7. 

3. Τις διατάξεις του ν.1558/85 (ΦΕΚ 137/Α) και ειδικότερα το 
άρθρο 23 παρ. 1. 

4. Τις διατάξεις του ν. 1647/1986 (ΦΕΚ 141 /Α) και ειδικότερα το 
άρθρο 13 παρ. 12 (εδάφιο πρώτο). 

5. Την υπ’ αρ. 105/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

Ο χώρος στάθμευσης αυτοκινήτων για την εξυπηρέτηση των κτιρίων 
σύμφωνα με τις διατάξεις του ν.960/1979 όπως τροποποιήθηκε με το 
ν. 1221/1981 μπορεί να είναι στεγασμένος υπέργειος ή υπόγειος ή και 
μη στεγασμένος υπαίθριος χώρος, όπως ορίζεται ειδικότερα στις επό¬ 
μενες παραγράφους: 

1. Ως στεγασμένος χώρος στάθμευσης αυτοκινήτων μπορεί να χρη¬ 
σιμοποιηθεί: 

α) υπόγειος χώρος του κτιρίου 

β) ο ελεύθερος ισόγειος χώρος του κτιρίου (ΡΙΕΟΤΙ5) όπως αυτός 
ορίζεται στην περ. 181 του άρθρου 7 του ν.1577/85, και 

γ) υπέργειος χώρος του κτιρίου που κατασκευάζεται σύμφωνα με τις 
ισχύουσες διατάξεις περί ποσοστού κάλυψης του οικοπέδου και της 
θέσης του κτιρίου στο οικόπεδο. 

2. Ως μη στεγασμένος (υπαίθριος) χώρος στάθμευσης αυτοκινήτων 
μπορεί να χρησιμοποιηθεί: 

α) ακάλυπτο οικόπεδο το οποίο διατίθεται αποκλειστικά για στάθ¬ 
μευση αυτοκινήτων. Στην περίπτωση αυτή μπορεί να διατίθεται για 
στάθμευση το σύνολο της επιφάνειας του οικοπέδου, με εξαίρεση τις 
προβλεπόμενες από το ρυμοτομικό σχέδιο στοές ή προκήπια. 

β) ακάλυπτος χώρος του οικοπέδου που ανεγείρεται το κτίριο. Στην 
περίπτωση αυτή το μέγιστο ποσοστό της συνολικής επιφάνειας του οικο¬ 
πέδου που επιτρέπεται να καλυφθεί από το κτίριο και το χώρο στάθ¬ 
μευσης, ορίζεται κατά 10% μεγαλύτερο του επιτρεπόμενου και μέχρι 
80% κατ’ ανώτατο όριο και σε περίπτωση εφαρμογής των διατάξεων 
του άρθρου 14 του ν. 1577/1985 το ανώτατο όριο ορίζεται σε 90%. 

Άρθρο 2 

1. Το ελεύθερο ύψος στεγασμένων χώρων στάθμευσης αυτοκινήτων 
μετρούμενο μεταξύ δαπέδου και οροφής πρέπει να είναι τουλάχιστον 
2,20 μ., μετρούμενο δε μεταξύ δαπέδου και κάθε στοιχείου της οροφής 
πρέπει να είναι τουλάχιστον 1,90 μ., χωρίς το συνολικό μεικτό ύψος να 
υπερβαίνει τα 3,20 μ. με την επιφύλαξη των διατάξεων της περιπτ. του 
τμήματος Β της παρ. 1 του άρθρου 7 του ν. 1577/1985 (ΦΕΚ 
210/Α). 

2. Ο στεγασμένος υπέργειος χώρος του κτιρίου στάθμευσης αυτοκι¬ 
νήτων καθώς και ο αναγκαίος χώρος εισόδου ή εξόδου αυτοκινήτων για 
την εξυπηρέτηση χώρων στάθμευσης δεν προσμετρούνται στο συντε¬ 
λεστή δόμησης του οικοπέδου χωρίς υπέρβαση σε κάθε περίπτωση του 
μέγιστου επιτρεπόμενου ύψους του κτιρίου, του μέγιστου επιτρεπόμενου 
ποσοστού κάλυψης του οικοπέδου, καθώς και του επιτρεπόμενου συντε¬ 
λεστή κατ’ όγκον εκμετάλλευσης του οικοπέδου, σύμφωνα με τις ισχύ- 
ουσες διατάξεις. Σε περίπτωση που έχει εφαρμογή η παράγρ. 4 του άρ¬ 
θρου 28 του ν. 1577/85 δεν επιτρέπεται και η υπέρβαση του 
επιτρεπόμενου αριθμού ορόφων. 

3. Όταν εφαρμόζεται η παρ. 9 του άρθρου 9 του ν.1577/85 επιτρέ¬ 
πεται υπέρβαση του ύψους, που καθορίζεται από ειδικές διατάξεις μέχρι 


1,00 μ., εφόσον το ισόγειο του κτιρίου χρησιμοποιείται κατά ποσοστό 
50% τουλάχιστον για στάθμευση αυτοκινήτων. Το ίδιο ισχύει όταν στην 
πιο πάνω περίπτωση το κτίριο κατασκευάζεται σε υποστηλώματα (ΡΙ- 
ΕΟΤΙ5) με εφαρμογή της παραγράφου 1Β του άρθρου 7 του ν.1577/ 
1985 και ο ελεύθερος ημιυπαίθριος χώρος της διατίθεται αποκλειστικά 
για στάθμευση αυτοκινήτων. 

4. Εντός των κατά το ν.947/1979 και ν.1337/1983 οικιστικών 
περιοχών οι διατάξεις της παραγράφου 3 εφαρμόζονται μόνο εφόσον 
ρητά προβλέπεται αυτό από την οικεία πολεοδομική μελέτη. Στις εντός 
εγκεκριμένου ρυμοτομικού σχεδίου περιοχές ή εντός νομίμως υφιστα¬ 
μένων οικισμών η εφαρμογή της ίδιας παραγράφου 3 μπορεί να απαγο¬ 
ρεύεται από τις διατάξεις των όρων και περιορισμών δόμησης των πε¬ 
ριοχών αυτών. 

Άρθρο 3 

1. Για την εξυπηρέτηση υπόγειου χώρου στάθμευσης αυτοκινήτων, 
επιτρέπεται επέκταση του χώρου της εισόδου του και εντός του υποχρε¬ 
ωτικά ακάλυπτου χώρου του οικοπέδου, με την προϋπόθεση ότι η συνο¬ 
λική επιφάνεια της πιο πάνω επέκτασης δεν θα υπερβαίνει τα 30 μ2. Η 
οροφή της πλάκας επικάλυψης του χώρου που επεκτείνεται μέσα στον 
υποχρεωτικά ακάλυπτο χώρο του οικοπέδου δεν πρέπει σε κανένα ση¬ 
μείο να υπερβαίνει τα 1,50 μ., μετρούμενο από την οριστική στάθμη του 
εδάφους. Η επιπλέον επιφάνεια που προκύπτει, σύμφωνα με τα πιο 
πάνω, δεν προσμετράται στο συντελεστή δόμησης του οικοπέδου. 

2. Επιτρέπεται η επέκταση του υπόγειου χώρου του κτιρίου και κάτω 
από τον υποχρεωτικά ακάλυπτο χώρο του οικοπέδου, εκτός από το 
χώρο προκηπίου με την προϋπόθεση ότι το σύνολο του επεκτεινόμενου 
υπόγειου χώρου, στον υποχρεωτικά ακάλυπτο χώρο του οικοπέδου 
καθώς και ποσοστό 40% τουλάχιστον του υπόγειου χώρου που κατα¬ 
σκευάζεται σύμφωνα με τις διατάξεις της παρ. 1 Ββ του άρθρου 7 του 
ν.1577/85 διατίθενται αποκλειστικά ως χώρος στάθμευσης αυτοκινή¬ 
των. Ο σύμφωνα με τα παραπάνω επεκτεινόμενος χώρος υπογείου δεν 
προσμετράται στο συντελεστή δόμησης του οικοπέδου. 

3. Όταν γίνεται επέκταση του υπόγειου χώρου σύμφωνα με την πα¬ 
ράγρ. 2 η στάθμη της οροφής της πλάκας επικάλυψης του τμήματος 
αυτού της επέκτασης πρέπει να περιορίζεται κατά 1,00 μ. τουλάχιστον 
κάτω από την τεχνητή ή φυσική στάθμη του εδάφους. Ο περιορισμός 
αυτός δεν ισχύει για το χώρο εισόδου ή εξόδου που κατασκευάζεται σύμ¬ 
φωνα με την παράγραφο 1. 

Άρθρο 4 

1. Σε κτίρια στα οποία κατασκευάζεται χώρος στάθμευσης αυτοκι¬ 
νήτων χωρητικότητας 100 θέσεων και άνω, επιτρέπεται επέκταση του 
ορόφου που είναι στο φυσικό ή διαμορφωμένο έδαφος (ισόγειου ορόφου) 
στο υποχρεωτικά ακάλυπτο τμήμα του οικοπέδου, εκτός από το χώρο 
προκήπίου με την προϋπόθεση ότι το σύνολο του επεκτεινόμενου στο 
υποχρεωτικά ακάλυπτο τμήμα του οικοπέδου, ισόγειου ορόφου του κτι¬ 
ρίου, ως και μισό τουλάχιστον του υπόλοιπου του χώρου αυτού, διατί¬ 
θεται αποκλειστικά ως χώρος στάθμευσης αυτοκινήτων. 

2. Το ανώτατο επιτρεπόμενο ελεύθερο ύψος του χώρου που επεκτεί- 
νεται κατά την προηγούμενη παράγραφο στο ακάλυπτο τμήμα του οικο¬ 
πέδου δεν πρέπει να υπερβαίνει τα 2,20 μ. Πάνω από την πλάκα επικά¬ 
λυψης του χώρου αυτού επιτρέπεται μόνο η κατασκευή στηθαίου ύψους 
μέχρι 1,00 μ. και η τοποθέτηση φυτών, ενώ αποκλείεται κάθε άλλη 
χρήση. Η επιπλέον επιφάνεια που προκύπτει με εφαρμογή της παρά¬ 
γραφου αυτής, δεν προσμετράται στο συντελεστή δόμησης του οικοπέ¬ 
δου. 

3. Σε κάθε κτίριο που προβλέπεται χώρος στάθμευσης αυτοκινήτων 
η πρόσβαση σ’ αυτόν πρέπει να επιτυγχάνεται με μία μόνο καθορισμένη 
είσοδο και μία μόνο ξεχωριστή καθορισμένη έξοδο ή με μία μόνο κοινή 
είσοδο-έξοδο πλάτους τουλάχιστον 2,25 μ. Κατ’ εξαίρεση επιτρέπεται η 
ύπαρξη περισσοτέρων εισόδων-εξόδων εάν αυτό, κατά την κρίση της πο- 
λεοδομικής υπηρεσίας, επιβάλλεται για λόγους κτιριοδομικής διαμόρ¬ 
φωσης του κτιρίου ή κυκλοφοριακούς λόγους. 

Άρθρο 5 

Σε οικισμούς ή τμήματά τους που υπάγονται στις περιπτώσεις της 
παρ. 4 του άρθρου 28 του ν.1577/85ή που χαρακτηρίζονται ως παρα¬ 
δοσιακά, οι διατάξεις των άρθρων 3 και 4 μπορεί να εφαρμόζονται μόνο 
μετά από έγκριση της αρμόδιας Επιτροπής Πολεοδομικού και Αρχιτε¬ 
κτονικού Ελέγχου, εκτός αν διαφορετικά ορίζεται με τις διατάξεις των 
όρων και περιορισμών δόμησης του οικισμού. 

Άρθρο 6 

Καταργούνται το υπ’ αρ. 697/1979 «περί καθορισμού ειδικών όρων 
ως προς τη δόμησιν και διαμόρφωσιν των χώρων σταθμεύσεως αυτοκι¬ 
νήτων» (ΦΕΚ 208/Α) και 1339/81 «Τροποποίηαις του υπ' αρ. 697/ 
1.9.79 π.δ/τος περί καθορισμού ειδικών όρων ως προς τη δόμησιν και 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Άίαμυρφωσιν των χώρων σταθμεύσεως αυτοκινήτων» (ΦΕΚ 335/Α) 

!ΐ.·ν·ρμ*τ«. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Ειημερώα της Κυβερνήσεως. 

«τον Υπουργό Περιβάλλοντος, Χωροταξίας και Δημοσίων Έργων 
αναθέ '.αυυ,Γ τη δημοσίευση και εκτέλεση του παρόντος διατάγματος. 
Αθήνα, 3 Αυγούστου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 
-♦- 

Αριθ. 26229/1123 (7) 

Όροι και διαδικασία έκδοσης αδειων'οικαδομής για εκτέλεση στρατιω¬ 
τικών έργων. 

ΟΙ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Οι άδειες οικοδομής για την εκτέλεση στρατιωτικών έργων και εγκα¬ 
ταστάσεων εκδίδονται από το Υπουργείο Εθνικής Άμυνας (ΥΕΘΑ) με 
τους εξής όρους: 


1) Οι μελέτες για την έκδοση των αδειών αυτών συντάσσονται από 
τις τεχνικές υπηρεσίες του Υ.ΕΘ.Α και πρέπει να είναι σύμφωνες πρός 
τις ισχύουσες σχετικές διατάξεις. 

2) Οι αρχιτεκτονικές μελέτες για έργα ή εγκαταστάσεις που εκτελού- 
νται εντός εγκεκριμένων ρυμοτομικών σχεδίων ή εντός ορίων οικισμών 
εγκρίνονται από τις κατά τόπους αρμόδιες πολεοδομικές υπηρεσίες. Τέ¬ 
τοια έγκριση δεν απαιτείται για τα έργα ή εγκαταστάσεις που εκτελού- 
νται εντός στρατοπέδων είτε αυτά βρίσκονται εντός εγκεκριμένων ρυμο¬ 
τομικών σχεδίων ή ορίων οικισμών ή και εκτός αυτών καθώς και σε, 
περιοχές που βρίσκονται εκτός εγκεκριμένων ρυμοτομικών σχεδίων ή 
ορίων οικισμών. 

3) Οι παραπάνω άδειες οικοδομής πρέπει να είναι σύμφωνες με τις 
πολεοδομικές διατάξεις που ισχύουν κάθε φορά και τους όρους και πε¬ 
ριορισμούς δόμησης της περιοχής.· 

4) Η επίβλεψη και εκτέλεση των έργων αυτών γίνεται με ευθύνη του 
Υπουργείου Εθνικής Άμυνας. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΠΕΡΙΒΑΛ. ΧΩΡΟΤΑΞΙΑΣ & ΔΗΜ. ΕΡΓΩΝ 

Γ. ΧΑΡΑΛΑΜΠΟΠΟΥΛΟΣ ΕΥΑΓΓΕΛΟΣ ΚΟΥΛΟΥΜΠΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



